Braziliya rahbariga qarshi tergov ishi qayta tiklandi

Braziliya Oliy saylov sudi 6-oktabr, seshanba kuni mamlakatning amaldagi prezidenti Dilma Russeff va vitse-prezident Mishel Temerga qarshi tergov ishini qayta tiklash haqidagi qarorni qabul qildi. bu haqda “RIA Novosti” xabar beradi.

Ular Petrobras neft kompaniyasida qo‘llanilgan firibgarlik tizimi orqali qo‘lga kiritilgan mablag‘lardan saylovoldi kampaniyasida foydalanganlikda gumon qilinmoqda.
2014-yilda Petrobras’dagi korrupsiya tizimining fosh etilishi kompaniya obro‘siga jiddiy putur yetkazgan edi. Hukumatning ma’lum qilishicha, narxlarning oshirilganligi va poralar g‘oya mualliflariga o‘n milliard real (3,8 milliard dollar) daromad keltirgan.
Ayblov tasdiqlangan taqdirda Russeff yo‘l qo‘ygan qonun buzilishlari uchun prezidentlik mandatidan mahrum bo‘lishi mumkin.